《满庭芳 南营探梅至梅孤丈》
元代·蒲道源

长忆当年，读书窗下，岁寒留看孤芳。巡檐索笑，重到更彷徨。梅孤先生何在，清江外、新构茅堂。人应道、攀枝嗅蕊，那得救饥肠。多情余习气，芒鞋竹杖，未忍相忘。但年年依旧，疏影幽香。好是春风近也，犹记得、吟绕昏黄。开尊饮，参横斗转，同醉卧花旁。

作者简介：蒲道源（1260～1336），元代散曲家，诗人，字得之，号顺斋。世居眉州青神县（今属四川省），后徙居兴元南郑（今属陕西省）。初为郡学正，皇庆二年（一三一三）征为翰林编修，进应奉，迁国子博士，延祐七年（一三二〇）辞归。年七十被召为陕西儒学提举，不赴。著有《闲居丛稿》。他所著的《闲居丛稿》，平实显易，有承平之风。